
OKUPACIÓ I CENTRES SOCIALS 


Desallotgen La Soga de Vilanova 
i amenacen La Farga de Sants 

La policia local de la població del Garraf acaba amb un centre social okupat des de feia mesos. 

Un jutge d’instrucció de Barcelona amenaça amb desallotjar el nou centre social del barri de Sants. 



Interiordel centre social La Soga de Vilanova abansde ser desallotjat. 
A la dreta, façana del CSO La Farga de Sants abans de serokupada. 


Biologia 


Tercer solidari amb Itoiz 
empresonat a Irunea 

Entra a la presó IIanys després de l'acció contra el pantà. 


Vilanova/ El Garraf.- El dissabte 18 d'agost a 
les 8 del matí va ser desallotjat el centre 
social La Soga de Vilanova, a la comarca del 
Garraf. L’espai que era propietat de l'ajunta¬ 
ment de la localitat havia estat okupat sis 
mesos enrere i s’havia convertit en un local 
de trobada i reivindicació especialment per 
a col·lectius juvenils de la població. Diverses 
brigades d'operaris enviades pel mateix 
alcalde i els agents de la policia municipal 
van procedir a reventar la porta del que fins 
aquell moment era un espai alliberat de l'a¬ 
bandó que el mateix govern municipal havia 
tolerat durant anys. Des de l'Assemblea 
d'Okupes de La Soga consideren que s'ha 
produït un desallotjament a traició i contra¬ 
ri fins i tot a les declaracions que l’alcalde de 
Vilanova havia fet setmanes enrere, en que 
havia reconegut que l’ajuntament no tenia 
cap projecte per a la casa. L'ordre de desa¬ 
llotjament dictada el mes de juliol no fou 
executada i la gent del centre social es va 
concentrar per tal de protestar davant aque¬ 
lla situació. Paral·lelament, tot i les declara¬ 
cions de l'alcalde, el consistori de Vilanova 
va engegar una nova via de desallotjament al 
jutjat del contenciós administratiu 7 de 
Barcelona. L'estratègia ha estat la de justifi¬ 
car la destrucció del centre social amb l'ex¬ 
cusa de que perillava l'integritat dels i les 
okupants, ja que segons l'ajuntament l'edifi¬ 
ci es trobava en perill d'ensorrament. Des de 
l'Assemblea de La Soga això es nega rotun¬ 
dament i es considera que el consistori ha 
actuat amb mala fe, deixant desenes de 


joves sense espai on desenvolupar les seves 
activitats. El mateix dissabte es va fer una 
assemblea oberta al veïnat enmig del carrer 
per tal de preparar una resposta després de 
la pèrdua d'aquest espai social. 

La Farga ara també amenaçada 
Sants/ Barcelona - El centre social La Farga, 
situat al carrer Rossend Arús 36-38 del barri 
de Sants també té amenaça de desallotja¬ 
ment. El passat 17 d'agost el jutjat d'instrucció 
que porta el cas va comunicar-los l'ordre de 
desallotjament. L'edifici és propietat d'una 
immobiliària, i es va okupar fa quatre mesos. 
Uns matons de l’empresa d'enderrocs Delta 
Punt contractats per tirar parets i sostres ja 


van agredir i amenaçar els i les okupants el 
passat mes de maig. Ara, quan el centre social 
ha rehabilitat l'espai i s'han començat les acti¬ 
vitats pel veganisme i en defensa de l'allibera¬ 
ment animal dins la setmana de festes alter- 
nativesde Sants, reben l'amenaça de desallot¬ 
jament imminent. En un comunicat demanen 
que "ens rebel·lem i practiquem la solidaritat, 
que aquest és el camí que seguim totes les 
que optem per l'enfrontament continu i per la 
determinació en continuar vivint d’una forma 
diferent i més lliure, oposada a la dictadura 
del capitalisme que patim avui dia". També 
demanen que s'estigui pendent de les convo¬ 
catòries en defensa de l’espai okupat. 

Irunea/ Nafarroa.- Julio Villanueva, membre 
del colectiu Solidari@s con Itoiz, ha estat 
empresonat a primera hora d'aquest matí a la 
presó de Pamplona-lrunea, després de passar 
la nit a les dependències de la policia muni¬ 
cipal. Julio Villanueva tenia pendent una con¬ 
demna de quatre anys i deu mesos pel tall 
dels cables de les obres d'Itoitz, que el 6 d'a¬ 
bril de 1996 va paralitzar la construcció de la 
presa. El solidari, que va dur a terme l’acció 
conjuntament amb altres set activistes, es 
trobava en situació de búsqueda i captura 
desde que es va fer pública la sentència. 

Mentre renovava carnet de conduir 
La detenció de Julio Villanueva es va produir 
al matí del passat divendres 17 d'agost, en el 
segon eixample d'l runa. Segons alguns testi¬ 
monis, el membre de Solidari@s estava rea¬ 
litzant tràmits per a renovar-se el carnet de 
conduir quan efectius de la policia munici¬ 
pal es van personar a la plaça de la Cruz i van 
procedir a la seva detenció. Villanueva va ser 


traslladat directament a les dependències 
policials, i des d'allà a la presó, sense passar 
davan del jutge. 

Amb Julio Villanueva ja són tres els mem¬ 
bres del col·lectiu empresonats pel tall 
dels cables de la macropresa d'Itoiz tot i 
tractar-se d'una acció directa, pública i no 
violenta. Inaki García Koch, detingut al 
juny del 2001 en un controlde Caretera a 
Lleó, va estar empresonat tres anys i deu 
mesos. Ibai Ederra un altre dels partici¬ 
pants en el tall dels cables va ser detingut 
el 15 de març del 2004 en un control de la 
policia foral i, depsrés d'estar empresonat 
duran més de tres anys, en l'actualitat es 
troba en llibertat provisional. Tant l'lhaki 
com l'Ibai van ser classificats com a presos 
FIES. Si voleu escriure al nou solidari 
empresonat la seva adreça a la presó és: 
Julio Villanueva Villanueva apartat 250, 
presó d'Irunea 31071 Irunea, Nafarroa. 

Solidari@s amb Itoiz 

Presos i preses en lluita 


La Laura i en Diego 
ja són pare i mare 

Terrassa/ Vallès Occidental.- El passat dis¬ 
sabte 18 d'agost va néixer en Dídac, el fill 
de la presa política i veina de Terrassa, 
Laura Riera. En Dídac va néixer amb 3,6 qui¬ 
los i sense cap complicació. El pare, el pres 
polític Diego Sanchez, pres al Centre 
Penitenciari de Can Brians, va poder assis¬ 
tir al part. 

Avui dimarts 21 d'agost, s'ha convocat una 
concentració a les portes de l'Hospital 
Penitenciari de Terrassa, per tal de felicitar 
a la Laura. La concentració ha durat una 
hora, s'han desplegat un parell de pancar¬ 
tes, s'ha fet soroll i s'ha llegit un comunicat. 
Al finalitzar l'acte, una patrulla dels mossos 
ha vingut a identificar alguns dels partici¬ 
pants, i també han procedit a l'escorcoll 
d'alguns vehicles de persones que havien 
participat ala concentració. 

Solidaritat Antirrepressiva de Terrassa 

Pintada de mural aTerrassa per la Laura, 
en Zígor i en Diego l'any 2005. 



Pati de la presó d'Irunea. Presos amb una pancarta contra el macro projecte. 










































Defensa del territori 


Comunicat de Defensem el Tren de 
l'Empordà arrel del caos ferroviari 



Semàfor a la sortida de l'estació de FTEN FE de Girona, 
en direcció a lEmpordà. 


L'Empordà- Aquí us adjuntem el 
comunicat de premsa que ens ha 
fet arribar la Plataforma Ciutadana 
defensen el tren de l’Empordà: 

"Vivim una crisi sense precedents 
que afecta les infrastructures. 

Aquesta crisi no respon a causes 
cojunturals, com podrien ser les 
obres de l'AVE, sinó que té un 
caràcter estructural. El que està en 
crisi és el model de mobilitat 
vigent, basat en el transport per 
carretera i en l’ús del vehicle privat. 

Com més aviat afrontem aquesta 
situació, menors seran els costos 
socials, econòmics i ambientals. 

Com a plataforma ciutadana, vol¬ 
dríem fer sentir la nostra opinió. 

Pensem: 

1- Que les dades sobre les inver¬ 
sions ferroviàries, deixen clara una 
evidència: una vegada més, 
Catalunya ha rebut una inversió 
molt inferior, no ja a les seves 
necessitats, sinó també a la quanti¬ 
tat pagada pels usuaris catalans del 
ferrocarril. 

2. - Que aquesta és la veritable 
causa dels problemes. Uns proble¬ 
mes que fa molts anys que existei¬ 
xen i que es donen també a les 
comarques que, com les nostres, 
estan poc afectades per les obres de l'AVE. 
Aquestes no han estat més que el detonador 
que ha desencadenat la catàstrofe. 

3. - Q ue és també una evidència que les caris- 
símes obres dels AVE han anat en detriment 
del tren convencional, que és el tren de la 
immensa majoria (més del 80%) dels usuaris. 
Només cal recordar que el Pla de Rodalies 
de Barcelona va quedar en no res, com a 


conseqüència de les inversions en l'AVE. 

de Sevilla!!. 

4- Que aquesta situació, malgrat els greus 
perjudicis econòmics i socials que compor¬ 
ta, no ha merescut l'atenció dels partits 
majoritaris fins que la situació no ha esde¬ 
vingut insostenible. En aquest darrers anys, 
els hem sentit parlar sovint de l’AVE o dels 
aeroports, però mai del tren; potser perquè 
el seu estil de vida i els seus ingressos els 


allunyen dels problemes i de les 
preocupacions del comú. 

Aquesta deixadesa, 
s'ha traduït, amés, en: 

1- No oposar-se a bestieses com 
el trasllat de l'estació de Figueres, 
allunyant-la de la majoria de la 
població de la comarca. 

2. - No oposar-se a la marginació 
de la línia de Portbou, en benefici 
exclusiu de l'empresa conces¬ 
sionària del túnel del Portús; quan 
el col·lapse de les carreteres fa 
evident que és imprescindible 
potenciar-la com a línia de pas¬ 
satgers i de mercaderies. 

3. - No oposar-se a l'autèntic insult 
que suposa el fet que l'únic túnel 
de peatge en elsdeu mil quilòme¬ 
tres de línies previstos a tot l'es¬ 
tat, sigui precisament el del 
Pertús. 

Una menció especial mereixen els 
polítics dels partits majoritaris a 
les nostres comarques, que han 
permès que sembles que el pro¬ 
blema era només a les rodalies de 
Barcelona; que han permès que 
només els usuaris de rodalies esti¬ 
guin representats en l’organisme 
consultiu creat per RENFE i que 
han permès que els usuaris dels 
trens Regionals hagin estat exclosos de la 
devolució exprés implantada per compensar 
els afectats pels retards. Tampoc semblaven 
preocupats quan es va anunciar la provable 
supressió del tren Costa Brava ni quan la 
Ministra de Foment va mentir reiterada¬ 
ment, en relació a aquest tema. 

Davant d’aquesta situació, fem una crida a 
la societat civil a mobilitzar-se en defensa 
d'un servei públic que serà vital 
per assegurar un futur més soste¬ 
nible; perquè hi ha coses que són 
massa importants com per dei- 
xar-les exclusivament en mans 
dels polítics." 

Defensem el tren de l’Empordà 

Divendres 24 d'agost a les Bh a la plaça de Sants de Barcelona 

M anifestació per unes 
Festes Populars i Combatives 


Criminautzació Festes Alternatives de Gràcia 


Resposta davant les mentides publicades a 
El Periódico respecte les festes alternatives 


Gràcia.- Arrel de les informacions aparegu¬ 
des en alguns mitjans de comunicació, des de 
l'assemblea de les festes alternatives de 
Gràcia, ens agradaria puntualitzar un parell 
de coses: En primer lloc desmentir la infor¬ 
mació que publicava El Periódico a la seva 
edició del diumenge, segons la qual, en el 
solar on s'han celebrat les festes, feia tres 
dies que durava una festa "rave"de forma iní 
terrumpuda. El que ells anomenen una festa 
"rave" de tres dies, va consistir en posar músi¬ 
ca electrònica el dissabte des de les ]2:30h 
del mitgdia i fins a les 17 hores de la tarda. 
Donem per suposat que la música electròní 


Lluita contra la Llei d'Estrangeria 


ca no agrada a tothom, i entenem que pels 
mateixos veïns era molt millor programar-la 
en horari de dia que no fer-ho durant la nit. 
Si alguns veïns creuen que el volum estava 
massa fort, que preguntin als que sonoritzen 
els concerts de qualsevol carrer quans watts 
de potència fan sevir i de segur que nosaltres 
no n'utilitzàvem ni la meitat. 

En segon lloc, respecte de l'incompliment 
d’horaris en el concert de dissabte al vespre, 
és cert que no vam acabar a les 3 i mitja tal i 
com el districte ordena. Vam plegar a les 4 i 
mitja tal i com el districte diu que no s'ha de 
fer. També és cert que estem prou fartes d'o - 


beir tot el que el districte diu. Tots sabem 
que a la resta de barris de Barcelona, per no 
dir a qualsevol poble de comarques, per festa 
major, i més l’últim dia, els horaris no s'acos¬ 
tumen a complir de forma solemne. Així 
doncs demanem perdó a aquells veïns que 
no van poder dormir fins a les cinc del matí, 
tot i que sabem que si nosaltres haguéssim 
acabat a l'hora, les càrregues policials que 
van haver-hi al carrer TORRENT DE L'Olla, 
tampoc no els haguessin deixat dormir. Sense 
més, passi-ho bé i fins l'any que bé! 

Assemblea de Festes Alternatives 
de Gràcia 21/8/07 


Concentració de treballadors immigrants davant 
de la Subdelegació del Govern a Barcelona 


Barcelona.- Mohamed Iddriss, nacional de 
Ghana, Ali Sagor, nacional de Bangladesh i 
Kulish Kaba de Ghana, es troben en situació 
de indefenció des de fa 18 mesos, des de 
febrer de 2006, degut al fet de no obtenir 
del Govern Civil de Barcelona, la concessió 
de la renovació de la Trageta de Residència 
que van obtenir en el procés de 
Normalització del 2005. Els seus expedients 
estan en tràmit des de que van presentar la 
solicitud de renovació el febrer del 2006, i 
l'Oficina d'Extrangeria no informa de quina 
és la seva situació, i per internet només apa¬ 
reix que estan en tràmit, i és per això que 
denuncien la falta de canals d'informació 
entre els treballadors extrangers i la 


Subdelegació del Govern de Barcelona. 
Segons informacions que han pogut obtenir 
de forma extraoficial, sembla ser que la 
causa de l'enderrariment dels tràmits són 
unes ordres d'expulsió dels anys 2002 i 
2004, que no han estat anulades. Han pre¬ 
sentat diversos recursos de Reposició, la 
solicitud per a l'obtenció d'un certificat de la 
renovació per silenci administratiu, han par¬ 
lat amb la comissaria de Balmes, i la mateixa 
policia ha senyalat que no hi havien proble¬ 
mes policials ni penals, únicament les velles 
expulsions que ells creien que havien estat 
anul·lades, tal i com el govern va informar 
pels mitjans de comunicació. 

El fet d'estar sense la targeta de Residència i 


Treball renovada, és com estar sense DNI. 
Estan exposats a ser perseguits per la policia, 
i també a la pèrdua del seu lloc de treball i 
del seu pis de lloguer. Són treaballadors 
extrangers que han cotitzat a la seguretat 
social i han complert amb tots els requisits, i 
denuncien que qui no ha complert allò esta¬ 
blert ha estat la Subdelegació del Govern. 
Per totes aquestes raons, estan realitzant 
concentracions des del passat 14 d'agost, de 
10 a 14h davan de l'edifici de la Subdelegació 
del Govern al Pla de Palau, per tal de denun¬ 
ciar aquesta discriminació i tots els perjudi¬ 
cis econòmics i socials que els representa el 
fet d'estar sense les tragetes de treball i 
residència renovades. Contra-lnfos 2]/ 8/ 07 


^L'oratge de la setmana vinent 



Després de la brusca baixada de temperatures que ens ha fet perdre de vista la xafogor i la calor típica dels dies 
més càlids d’estiu, el cap de setmana tomaran a pujar els termòmetres. Els ruixats podran caure la tarda del 
dimecres i dijous, i a partir de divendres sembla que s’estabilitzarà el temps amb alguns núvols a la costa. 











































